A Bizottság 1793/73/EGK rendelete
(1973. július 2.)
a 315/68/EGK és az 537/70/EGK rendeleteknek az egyes tulipánfajták mérete tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel az élő fák és egyéb növények, hagymák, gyökerek és hasonló részek, vágott virágok és lombdíszek piacának közös szervezésének létrehozásáról szóló, 1968. február 27-i 234/68/EGK tanácsi rendeletre [1] és különösen annak 4. cikkére,
tekintettel a legutóbb az 538/70/EGK rendelettel [2] módosított, a virághagymák, sarjhagymák és gumók minőségi szabványainak rögzítéséről szóló, 1968. március 12-i 315/68/EGK tanácsi rendeletre [3] és különösen annak 2. cikke (2) bekezdésére,
mivel a tapasztalatok azt mutatják, hogy a jelenlegi termesztési technikák mellett jó minőségű tulipán a közös minőségi szabványok által előírt "11. rostá"-nál kisebb méretű hagymákból is nyerhető; mivel az említett szabványokat ezért ki kell igazítani;
mivel a fent említett módosítás feleslegessé teszi a tagállamoknak a virághagymák, sarjhagymák és gumók harmadik országokba irányuló kivitelének tekintetében alkalmazandó minőségi szabványok egyes előírásaitól való eltérésekkel kapcsolatos intézkedések meghozatalára történő felhatalmazásáról szóló 537/70/EGK bizottsági rendelet [4] egyes rendelkezéseit;
mivel az Élőnövény- és Virágpiaci Irányítóbizottság az elnöke által megállapított határidőn belül nem nyilvánított véleményt,
ELFOGADTA EZT A RENDELETET:
1. cikk
A 315/68/EGK rendelet mellékletének III. szakaszában szereplő táblázatban a "Tulipa" szövegtől a "tulipánok, növénytani néven" szövegig terjedő rész helyébe e rendelet mellékletének szövege lép.
2. cikk
Az 537/70/EGK rendelet szövege a következőképpen módosul:
(1) Az 1. cikk (1) bekezdésében a "Tulipa, Tulipa "Cordell Hull", Tulipa "American Flag", Tulipa "Montgomery"" szavakat kell hagyni.
(2) A mellékletben a "Tulipa, Tulipa "Cordell Hull", Tulipa "American Flag", Tulipa "Montgomery"" szavakra vonatkozó szakaszokat el kell hagyni.
3. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1973. július 2-án.